આણંદથી ભાલેજ થઈ ઉમરેઠ થઈ ડાકોરથી ઈન્દોર જતો સ્ટેટ હાઇવે તાજેતરમાં નવો બનાવવાનું સાથે પહોળો કરવાનું કામ હાથ ધરવામાં આવ્યું હતું. ઉનાળાના દિવસોમાંથી આ કામ શરૂ કરી દેવામાં આવ્યું હતું. પરંતુ વરસાદ આવતા સંપૂર્ણપણે કામ પૂર્ણ થયું નથી. જોકે આણંદની સામરખા ચોકડી પાસેથી એક્સપ્રેસ-વેના વળાંક સુધી રોડ પહોળો કરીને વચ્ચે ડિવાઈડર મૂકવામાં આવ્યું છે. જે એક સારી બાબત છે પરંતુ પીડબ્લ્યુડીની પણ આવડતની પોલ પહેલા વરસાદે જ ખોલી નાખી છે.